SNNP โบรกแนะซื้อเป้า 30 บาท ลุ้นกำไร Q4/65 ทำนิวไฮ! หนุนทั้งปีแตะ 529 ล้าน
SNNP โบรกแนะซื้อเป้า 30 บาท ลุ้นกำไร Q4/65 ทำนิวไฮ! หนุนทั้งปีแตะ 529 ล้าน จับตาปี 66 กำไรทะลุ 722 ล้าน รับการบริโภคฟื้นตัว-GPM ขยายตัวเด่น
SNNP โบรกแนะซื้อเป้า 30 บาท ลุ้นกำไร Q4/65 ทำนิวไฮ! หนุนทั้งปีแตะ 529 ล้าน จับตาปี 66 กำไรทะลุ 722 ล้าน รับการบริโภคฟื้นตัว-GPM ขยายตัวเด่น
12 ม.ค. 2566

บล.ดาโอ ระบุในบทวิเคราะห์วันนี้ (12 ม.ค.66) ว่า บริษัท ศรีนานาพร มาร์เก็ตติ้ง จำกัด (มหาชน) หรือ SNNP คงคำแนะนำ “ซื้อ”ราคาเป้าหมายปี 2566 ที่ 30.00 บาท ประเมินกำไรสุทธิไตรมาส 4/2565 ที่ 166 ล้านบาท โต 37% เทียบช่วงเดียวกันของปีก่อน และ โต 17% เทียบไตรมาสก่อนหน้า กำไรขยายตัว เทียบช่วงเดียวกันของปีก่อน จาก 1) รายได้รวมเติบโตเป็นประวัติการณ์ ทั้งในและต่างประเทศ โดยเฉพาะประเทศเวียดนาม, ฟิลิปปินส์, 2) GPM ทรงตัว เทียบช่วงเดียวกันของปีก่อน
ด้านกำไรขยายตัวเทียบไตรมาสก่อนหน้า จาก 1) high season และ 2) GPM ขยายตัวตัวตามต้นทุนวัตถุดิบที่ลดลงและ volume การผลิตที่เพิ่มขึ้น คงประมาณการกำไรปกติปี 2565 ที่ 529 ล้านบาท โต 71% เทียบช่วงเดียวกันของปีก่อน
สำหรับปี 2566 ประเมินกำไรปกติที่ 722 ล้านบาท โต 37% เทียบช่วงเดียวกันของปีก่อน หนุนโดยการบริโภคฟื้นตัว และ GPM ขยายตัว ราคาหุ้น outperform SET 14%ใน 1 เดือนที่ผ่านมา เป็นจังหวะให้เข้า “ซื้อ” โดย valuation ไม่แพง อีกทั้งยังมี upside จากสินค้านวัตกรรม และการรุกทำตลาดในประเทศใหม่ โดยเฉพาะ ฟิลิปปินส์ อินโดนีเซีย และจีน